techiaith/cofnodycynulliad_en-cy huggingface dataset:
English: Thank you very much, Presiding Officer. I'd like to ask the First Minister about his interpretation of the letter that was sent. One of the points made was that the Prime Minister said that she would fulfil her responsibilities as a member state. Does that mean that the UK Government will cough up in terms of commitments entered into with other member states, and can we, therefore, expect to pay a large bill? I just wondered whether the First Minister would also agree with me - . The Prime Minister has said previously that she wants to represent the views of every single individual in the United Kingdom. I'd just like to make it clear that she will not be representing my views, and I wonder if she'll be representing yours.
Welsh: Diolch yn fawr iawn, Llywydd. Hoffwn ofyn i'r Prif Weinidog am ei ddehongliad o'r llythyr a anfonwyd. Un o'r pwyntiau a wnaed oedd bod y Prif Weinidog wedi dweud y byddai'n cyflawni ei chyfrifoldebau fel aelod-wladwriaeth. A yw hynny'n golygu y bydd Llywodraeth y DU yn cyflawni ymrwymiadau a wnaed gydag aelod-wladwriaethau eraill, ac a allwn ddisgwyl talu biliau mawr felly? Roeddwn yn meddwl tybed a fyddai Prif Weinidog Cymru yn cytuno â mi hefyd - . Mae Prif Weinidog y DU wedi dweud o'r blaen ei bod am gynrychioli barn pob unigolyn yn y Deyrnas Unedig. Hoffwn ddweud yn glir na fydd hi'n cynrychioli fy safbwyntiau i, a thybed a fydd hi'n cynrychioli eich safbwyntiau chi.
English: In accordance with Standing Order 12.69, I have accepted a request from Simon Thomas to move a motion for an urgent debate. I call, therefore, on Simon Thomas to move the motion.
Welsh: Yn unol â Rheol Sefydlog 12.69, rwyf wedi derbyn cais gan Simon Thomas i wneud cynnig am ddadl frys. Rydw i'n galw felly ar Simon Thomas i wneud y cynnig.
English: Can I say this afternoon that we won't be supporting the request for a debate this afternoon, not because we have any problem with a debate, but our belief is that the debate should take place next week? There are good reasons for this. First of all, we will have the White Paper - or Members will have the White Paper - tomorrow. That will provide more information, although some of the questions raised by Simon Thomas I can't answer today; only the Prime Minister can answer. The White Paper may give us more information tomorrow. We'll have initial information about the likely shape of the EU negotiating mandate and also the publication of the European Parliament's draft resolution on the article 50 negotiations. On that basis, then, there is the opportunity for Members to debate article 50, which is important, but also the White Paper and the other issues that I've referred to, in a debate, with plenty of time, clearly, to form a view in that debate next week. So, a full debate next week is what we would propose as a Government. We can take all those important developments into account, and that is something that I know he and I have discussed in days gone by - that a debate is something that should be looked at, particularly - . Well, we agree to a debate, because we want to see a debate take place, pending, of course, the publication of the White Paper tomorrow. So, we don't believe that today is the day for that debate, but more information will be available to Members over the next few days and, of course, there will need to be a debate where Members can express their full views next week.
Welsh: Gallaf ddweud y prynhawn yma na fyddwn yn cefnogi'r cais am ddadl y prynhawn yma, nid am fod gennym unrhyw broblem gyda dadl, ond credwn y dylai'r ddadl gael ei chynnal yr wythnos nesaf. Mae rhesymau da dros hyn. Yn gyntaf oll, bydd gennym y Papur Gwyn - neu bydd gan yr Aelodau y Papur Gwyn - yfory. Bydd hwnnw'n rhoi mwy o wybodaeth, er na allaf ateb rhai o'r cwestiynau a ofynnodd Simon Thomas heddiw; y Prif Weinidog yn unig a all ateb. Efallai y bydd y Papur Gwyn yn rhoi rhagor o wybodaeth i ni yfory. Bydd gennym wybodaeth gychwynnol am ffurf debygol mandad negodi'r UE a chyhoeddiad penderfyniad drafft y Senedd Ewropeaidd ar drafodaethau erthygl 50. Ar y sail honno, felly, mae cyfle i'r Aelodau drafod erthygl 50, sy'n bwysig, ond hefyd y Papur Gwyn a'r materion eraill y cyfeiriais atynt, mewn dadl, gyda digon o amser, yn amlwg, ar gyfer ffurfio barn yn y ddadl honno yr wythnos nesaf. Felly, dadl lawn yr wythnos nesaf yw'r hyn y byddem yn ei gynnig fel Llywodraeth. Gallwn ystyried yr holl ddatblygiadau pwysig hynny, ac mae'n rhywbeth y gwn ei fod ef a minnau wedi trafod yn y dyddiau a fu - fod dadl yn rhywbeth y dylid edrych arno, yn benodol - . Wel, rydym yn cytuno i gynnal dadl, gan ein bod am weld dadl yn digwydd, yn sgil cyhoeddi'r Papur Gwyn yfory wrth gwrs. Felly, nid ydym yn credu mai heddiw yw'r diwrnod ar gyfer cynnal dadl, ond bydd mwy o wybodaeth ar gael i'r Aelodau yn ystod y dyddiau nesaf ac wrth gwrs, bydd angen cael trafodaeth lle y gall yr Aelodau fynegi eu barn yn llawn yr wythnos nesaf.
English: The proposal is to agree the motion for an urgent debate. Does any Member object? [Objection.] Unless three Members wish for the bell to be rung, I will proceed directly to a vote on the motion. I call for a vote, therefore, on the motion for an urgent debate. Open the vote. Close the vote. In favour 20, no abstentions, 34 against. And, therefore, the motion is not agreed, and, as the motion is not agreed, there will be no urgent debate.
Welsh: Y cynnig yw derbyn y cynnig am ddadl frys. A oes unrhyw wrthwynebiad? [Gwrthwynebiad.] Oni bai fod tri Aelod yn dymuno imi ganu'r gloch, rydw i'n symud yn syth i'r bleidlais ar y cynnig. Galwaf am bleidlais, felly, ar y cynnig am ddadl frys. Agor y bleidlais. Cau'r bleidlais. O blaid 20, neb yn ymatal, 34 yn erbyn. Ac felly mae'r cynnig wedi ei wrthod a, gan fod y cynnig wedi ei wrthod, ni fydd dadl frys.
English: I have accepted the urgent question under Standing Order 12.66, and I call on Russell George to ask the urgent question.
Welsh: Rwyf wedi derbyn y cwestiwn brys o dan Reol Sefydlog 12.66 ac rydw i'n galw ar Russell George i ofyn y cwestiwn brys.
English: Thank you. Lawrence Conway has agreed to remain as interim chair for the remainder of the year, and I will shortly announce an interim vice-chair to be appointed from within the existing board membership. This will provide stability and continuity to the leadership of Sport Wales.
Welsh: Diolch. Mae Lawrence Conway wedi cytuno i barhau fel cadeirydd dros dro am weddill y flwyddyn, a byddaf yn cyhoeddi enw is-gadeirydd dros dro yn fuan i'w benodi o aelodaeth y bwrdd presennol. Bydd hyn yn darparu sefydlogrwydd a pharhad i arweinyddiaeth Chwaraeon Cymru.
English: Thank you for the short written statement today. We all, of course, share the aspiration of the Minister of ensuring that Sport Wales does operate in the most effective way possible, but there are serious questions to ask, I think, in terms of how the Government managed to allow this body to reach the level of ineffectiveness. And what the statement today and the latest steps do is prove again the depth of that ineffectiveness. The recent period has been one of great concern, not just for staff and everyone who's involved with Sport Wales, but also in terms of the development of sport in Wales. Without leadership, there's no strategy; without strategy, there's no development. And we have to sort that situation out urgently. I have a number of questions for you, if I may. What review has been done of the original appointment and the original appointment process with the chair who is now leaving? And could you also publish the findings of the assurance review that was announced in November? We hear that personalities were at the core of many of these problems. Could you give us an explanation of some of the issues that led to the failure of the relationships of those at the leadership level on the board, and how did the Government fail to realise such significant failures? And to close: will there be additional support now for Sport Wales as they try to get back on the right path?
Welsh: Diolch am y datganiad byr ysgrifenedig heddiw. Rydym ni i gyd, wrth gwrs, yn rhannu dyhead y Gweinidog o sicrhau bod Chwaraeon Cymru yn gweithredu yn y modd mwyaf effeithiol posib, ond mae yna gwestiynau difrifol iawn i'w gofyn, rydw i'n meddwl, ynglŷn â sut y llwyddodd y Llywodraeth i ganiatáu i'r corff yma gyrraedd y fath lefel o aneffeithlonrwydd. A beth mae'r datganiad heddiw a'r camau diweddaraf yn eu gwneud ydy profi, eto, ddyfnder yr aneffeithlonrwydd yna. Mae'r cyfnod diweddar, wrth gwrs, wedi bod yn bryderus iawn, nid yn unig i staff a phawb sy'n ymwneud â Chwaraeon Cymru, ond hefyd o ran datblygiad chwaraeon yng Nghymru. Heb arweinyddiaeth, nid oes strategaeth; heb strategaeth, nid oes datblygiad. Ac mae'n rhaid adfer y sefyllfa yna ar fyrder. Nifer o gwestiynau ichi, os caf i. Pa adolygiad sydd wedi'i wneud o'r penodiad gwreiddiol a'r broses benodi wreiddiol ar gyfer y cadeirydd sydd rŵan yn gadael? A wnewch chi hefyd gyhoeddi casgliadau'r adolygiad - yr 'assurance review' - a gafodd ei gyhoeddi ym mis Tachwedd? Rydym ni'n clywed mai personoliaethau oedd wrth wraidd llawer o'r problemau. A allwch chi roi eglurhad i ni am rai o'r materion a arweiniodd at fethiant y cydberthynas rhwng pobl ar lefel arweinyddol y bwrdd? A sut methodd y Llywodraeth â sylweddoli ar fethiannau mor sylweddol? Ac i gloi: a fydd yna gefnogaeth ychwanegol rŵan, i Chwaraeon Cymru, wrth iddyn nhw geisio cael yn ôl ar y trywydd cywir?
English: The Sport Wales situation is now in danger of becoming a long-running bad-news story. The story proceeds in a series of unfortunate instalments, with the latest episode today rather conveniently occurring on the same day as the article 50 announcement. [Interruption.] Well, maybe they are, maybe they're not. As the story has proceeded, various questions have arisen. Paul Thomas, the chairman: was he the most able applicant for the role or was he, as has been alleged in some circles, simply a Labour Party placeman? [Interruption.] Well, heaven forbid the thought. Was Mr Thomas dismissed because he tried to change the culture of the board because, as he declares, he was a whistleblower or something akin, or was he simply somebody who did not fit in, or someone who didn't have a clear idea about how to manage the organisation? Now, I don't know the answers to these questions, but the saga has gone on so long that I think something like the full story should now be told or, at least, as far as it can be told. I'm disappointed that you won't be making the findings of the review public, although I appreciate that there may be confidential matters that have to be accounted for. But given the significant public money that has been invested in Sport Wales, we must ensure that the Government does learn lessons from this unfortunate sequence of events. So, my final question is: what lessons, Minister, do you think the Welsh Government has learned from this?
Welsh: Mae sefyllfa Chwaraeon Cymru bellach mewn perygl o ddod yn stori newyddion drwg hirsefydlog. Mae'r stori'n mynd rhagddi mewn cyfres o benodau anffodus, gyda'r bennod ddiweddaraf heddiw yn digwydd braidd yn gyfleus ar yr un diwrnod â chyhoeddiad erthygl 50. [Torri ar draws.] Wel, efallai eu bod, efallai nad ydynt. Wrth i'r stori fynd rhagddi, mae gwahanol gwestiynau wedi codi. Paul Thomas, y cadeirydd: ai ef oedd yr ymgeisydd mwyaf galluog ar gyfer y rôl neu, fel sy'n cael ei honni mewn rhai cylchoedd, ai swyddog y Blaid Lafur yn unig ydoedd? [Torri ar draws.] Wel, a'n gwaredo rhag y fath syniad. A ddiswyddwyd Mr Thomas am ei fod yn ceisio newid diwylliant y bwrdd oherwydd, fel y mae'n datgan, ei fod yn chwythwr chwiban neu rywbeth tebyg, neu a oedd, yn syml, yn rhywun nad oedd yn gweddu, neu rywun heb syniad clir ynglŷn â sut i reoli'r sefydliad? Nawr, nid wyf yn gwybod yr atebion i'r cwestiynau hyn, ond mae'r saga wedi bod yn mynd rhagddi ers cymaint o amser fel fy mod yn credu y dylai rhywbeth tebyg i'r stori lawn gael ei hadrodd yn awr neu o leiaf, cyn belled ag y gellir ei hadrodd. Rwy'n siomedig na fyddwch yn gwneud canfyddiadau'r adolygiad yn gyhoeddus, er fy mod yn sylweddoli y gall fod yna faterion cyfrinachol sy'n rhaid rhoi cyfrif amdanynt. Ond o ystyried yr arian cyhoeddus sylweddol a fuddsoddwyd yn Chwaraeon Cymru, rhaid inni sicrhau bod y Llywodraeth yn dysgu gwersi o'r gyfres anffodus hon o ddigwyddiadau. Felly, fy nghwestiwn olaf yw: pa wersi, Gweinidog, y credwch fod Llywodraeth Cymru wedi'u dysgu o hyn?
English: I thank you for those questions. I have to say that I don't time my announcements for the convenience of Gareth Bennett or any other Assembly Member; and I have to say that I didn't want the process to take any longer than it had to, and I didn't want it to drag on for the benefit of all the people concerned as well. You suggested that this is a bad-news story, but actually, I think that we need to reflect on the fact that there are so many good-news stories up and down the length and breadth of Wales, thanks to the good work that Sport Wales does, transforming people's lives through the power of sport. This has been a difficult time, but we shouldn't take our eyes off that as well. I don't intend to answer questions about the merits of any individuals, but I would say that both the chair and the vice-chair have always had the interests of Sport Wales at heart, and have both exhibited considerable energy and dedication over the period of time. I do consider, though, the need to secure fresh leadership. My overarching objective, every step of the way, is the effectiveness of Sport Wales.
Welsh: Diolch i chi am y cwestiynau hynny. Mae'n rhaid i mi ddweud nad wyf yn amseru fy nghyhoeddiadau er hwylustod i Gareth Bennett neu unrhyw Aelod arall o'r Cynulliad; ac mae'n rhaid i mi ddweud nad oeddwn am i'r broses gymryd mwy o amser nag oedd yn rhaid iddi, ac nid oeddwn eisiau iddi lusgo ymlaen er lles yr holl bobl sydd ynghlwm wrth y mater hefyd. Fe awgrymoch fod hon yn stori newyddion drwg, ond mewn gwirionedd, credaf fod angen i ni ystyried y ffaith fod yna gymaint o straeon newyddion da ym mhob rhan o Gymru, diolch i'r gwaith da y mae Chwaraeon Cymru yn ei wneud yn trawsnewid bywydau pobl drwy rym chwaraeon. Mae hwn wedi bod yn gyfnod anodd, ond ni ddylem golli golwg ar hynny hefyd. Nid wyf yn bwriadu ateb cwestiynau am rinweddau unrhyw unigolion, ond carwn ddweud bod buddiannau Chwaraeon Cymru wedi bod yn bwysig i'r cadeirydd a'r is-gadeirydd bob amser, ac mae'r ddau wedi dangos cryn egni ac ymroddiad yn ystod y cyfnod o amser. Fodd bynnag, rwy'n ystyried yr angen i sicrhau arweinyddiaeth ffres. Fy nod cyffredinol, bob cam o'r ffordd, yw effeithiolrwydd Chwaraeon Cymru.
English: I just have one specific question about the current governance of Sport Wales. This is not meant as a criticism of the individual concerned, who has been a work colleague of mine in the past, and I respect him very much, but I am concerned that we have a public body now that has an interim chair, but this interim chair is actually going on - in your written statement - for at least the rest of this year. Now, that is not in line with best practice in terms of appointing the chairs, the Nolan principles and appointments and standards in public life. I suggest that it's not right that a public body that's disbursing £20 million of public money a year has a chair who hasn't gone and hasn't been appointed through that process. So, what assurances can you give me and the Chamber and outside bodies that you will appoint a chair for Sport Wales through the regular process as soon as possible?
Welsh: Mae gennyf un cwestiwn penodol am lywodraethiant presennol Chwaraeon Cymru. Nid wyf yn ei olygu fel beirniadaeth o'r unigolyn dan sylw, sydd wedi bod yn gydweithiwr i mi yn y gorffennol, ac rwy'n ei barchu'n fawr iawn, ond rwy'n pryderu bod gennym gorff cyhoeddus erbyn hyn sydd â chadeirydd dros dro, ond mae'r cadeirydd dros dro hwn mewn gwirionedd yn mynd i fod wrthi - yn eich datganiad ysgrifenedig - am weddill y flwyddyn hon fan lleiaf. Nawr, nid yw hynny'n unol ag arfer gorau o ran penodi'r cadeiryddion, egwyddorion Nolan a phenodiadau a safonau mewn bywyd cyhoeddus. Rwy'n awgrymu nad yw'n iawn fod gan gorff cyhoeddus sy'n dosbarthu £20 miliwn o arian cyhoeddus bob blwyddyn gadeirydd nad yw wedi mynd ac nad yw wedi'i benodi drwy'r broses honno. Felly, pa sicrwydd y gallwch ei roi i mi a'r Siambr a chyrff allanol y byddwch yn penodi cadeirydd ar gyfer Chwaraeon Cymru drwy'r broses reolaidd cyn gynted ag y bo modd?
English: I can confirm that I will certainly use the regular process for appointing a chair for Sport Wales. I think it is important now, though, that the organisation does have some period of stability. I should also say that I plan to use my power under the governance code on public appointments to appoint an interim chair without competition while a recruitment campaign is undertaken to fill that role. It's a requirement to consult the Commissioner for Public Appointments before that appointment is announced; so, the name of the individual there will be announced as soon as the consultation process has concluded.
Welsh: Gallaf gadarnhau y byddaf yn sicr yn defnyddio'r broses reolaidd ar gyfer penodi cadeirydd ar gyfer Chwaraeon Cymru. Rwy'n credu ei bod yn bwysig yn awr, fodd bynnag, fod y sefydliad yn cael cyfnod o sefydlogrwydd. Dylwn hefyd ddweud fy mod yn bwriadu defnyddio fy mhŵer o dan y cod ymarfer ar gyfer penodiadau cyhoeddus i benodi cadeirydd dros dro heb gystadleuaeth tra bydd ymgyrch recriwtio ar waith i lenwi'r rôl honno. Mae'n ofyniad i ymgynghori â'r Comisiynydd Penodiadau Cyhoeddus cyn i'r penodiad gael ei gyhoeddi; felly, cyhoeddir enw'r unigolyn cyn gynted ag y daw'r broses ymgynghori i ben.
English: On 24 April 2013, over 1,100 garment workers were killed at Rana Plaza, the worst industrial accident in the history of Bangladesh. The nine-storey building had been evacuated because large cracks had appeared in the building structure, but no action was taken. Over 3,000 mainly young women were herded back to work, or they would face the sack. Half an hour later they were dead or seriously injured.
Welsh: Ar 24 Ebrill 2013, lladdwyd dros 1,100 o weithwyr yn Rana Plaza, y ddamwain ddiwydiannol waethaf yn hanes Bangladesh. Roedd yr adeilad naw llawr wedi cael ei wacáu am fod craciau mawr wedi ymddangos yn yr adeilad, ond ni wnaed unrhyw beth. Gyrrwyd dros 3,000 o fenywod ifanc yn bennaf yn ôl i'r gwaith, neu byddent yn colli eu gwaith. Hanner awr yn ddiweddarach roeddent wedi marw neu wedi'u hanafu'n ddifrifol.
English: The Rana Plaza disaster in Dhaka highlighted the conditions under which most of the clothes that we buy in our country are being made - appalling pay and conditions and little regard for basic health and safety. High-street names including Primark, Gap, Walmart and many others are all involved. Four years on, they've done little to get factory safety improved. Indeed, if Bangladesh enforces the building regs, these multinationals will likely move their operations to another country where the rules are not enforced. It is therefore up to us to make the global multinationals insist on decent standards, wherever in the world our clothes are produced. Nothing will change unless we the consumers insist upon it. Fashion Revolution Week starts on 24 April, when we're in recess. Fashion Revolution is a global movement, demanding a safer, sustainable, transparent fashion industry. Question where your clothes are coming from, and under what conditions they've been made. Wear your jacket or your jumper inside out, so we can see the label. Fashion Revolution demands greater awareness of the cost of cheap clothing, and the Well-being of Future Generations (Wales) Act 2015 also demands it.
Welsh: Roedd trychineb Rana Plaza yn Dhaka yn tynnu sylw at yr amodau y mae'r rhan fwyaf o'r dillad a brynwn yn ein gwlad yn cael eu gwneud - cyflog ac amodau ofnadwy a fawr o sylw i iechyd a diogelwch sylfaenol. Mae enwau cwmnïau stryd fawr, gan gynnwys Primark, Gap, Walmart a llawer o rai eraill yn rhan o hyn. Bedair blynedd yn ddiweddarach, ychydig iawn a wnaethant i wella diogelwch ffatrïoedd. Yn wir, os yw Bangladesh yn gorfodi'r rheoliadau adeiladu, mae'n debygol y bydd y cwmnïau rhyngwladol hyn yn symud eu gwaith i wlad arall lle nad yw'r rheolau'n cael eu gorfodi. Felly, ein cyfrifoldeb ni yw gwneud i'r cwmnïau rhyngwladol byd-eang fynnu safonau gweddus, lle bynnag yn y byd y caiff ein dillad eu cynhyrchu. Ni fydd dim yn newid oni bai ein bod ni fel defnyddwyr yn mynnu hynny. Mae Wythnos Chwyldro Ffasiwn yn dechrau ar 24 Ebrill, pan fyddwn ar ein toriad. Mae Chwyldro Ffasiwn yn fudiad byd-eang, sy'n galw am ddiwydiant ffasiwn mwy diogel, cynaliadwy a thryloyw. Holwch o ble y daw eich dillad, ac o dan ba amodau y cawsant eu creu. Gwisgwch eich siaced neu'ch siwmper y tu chwith allan, fel y gallwn weld y label. Mae Chwyldro Ffasiwn yn galw am fwy o ymwybyddiaeth o gost dillad rhad, ac mae Deddf Llesiant Cenedlaethau'r Dyfodol (Cymru) 2015 hefyd yn galw am hynny.
English: This week is World Autism Awareness Week, raising awareness so that as many people as possible learn about autism. There are a number of targets in the Welsh Government's autism spectrum condition strategic action delivery plan 2016-20, which should have been completed by April 2017. Care pathways should have been developed by health boards for neurodevelopmental conditions under the Together for Children and Young People programme by November 2016. We need to know whether they've been developed and how they can be accessed. The March 2017 26-week waiting time target for referral to first assessment - we need to know whether it's been met for both children and adults. The target date for the integrated service was also March 2016, and in response to a witness statement to Janet Finch-Saunders on 21 February, the Minister for Social Services and Public Health said that the first four regions will offer the service from June this year. It would therefore be useful to know if that's still the case, and when, in north Wales, Betsi Cadwaladr health board will offer the service. Above all, all children and adults, regardless of academic or social ability, have skills and strengths, but too many suffer from people's attitudes towards autism and professionals' poor understanding of autism. This must change.
Welsh: Yr wythnos hon yw Wythnos Ymwybyddiaeth Awtistiaeth y Byd, sy'n codi ymwybyddiaeth fel bod cymaint o bobl ag y bo modd yn dysgu am awtistiaeth. Ceir nifer o dargedau yng nghynllun gweithredu strategol Llywodraeth Cymru ar gyfer anhwylderau'r sbectrwm awtistiaeth 2016-20, a ddylai fod wedi ei gwblhau erbyn mis Ebrill 2017. Dylai byrddau iechyd fod wedi datblygu llwybrau gofal ar gyfer cyflyrau niwroddatblygiadol o dan y rhaglen Law yn Llaw at Blant a Phobl Ifanc erbyn mis Tachwedd 2016. Mae angen i ni wybod a ydynt wedi cael eu datblygu a sut y gellir cael mynediad atynt. Targed Mawrth 2017 o 26 wythnos rhwng atgyfeirio ac asesiad cyntaf - mae angen i ni wybod a yw wedi cael ei gyrraedd ar gyfer plant ac oedolion. Mawrth 2016 oedd y dyddiad targed ar gyfer y gwasanaeth integredig hefyd, ac mewn ymateb i ddatganiad tyst i Janet Finch-Saunders ar 21 Chwefror, dywedodd y Gweinidog Gwasanaethau Cymdeithasol ac Iechyd y Cyhoedd y bydd y pedwar rhanbarth cyntaf yn cynnig y gwasanaeth o fis Mehefin eleni. Felly, byddai'n ddefnyddiol gwybod a yw hynny'n dal yn wir, a phryd, yng Ngogledd Cymru, y bydd bwrdd iechyd Betsi Cadwaladr yn cynnig y gwasanaeth. Yn fwy na dim, mae pob plentyn ac oedolyn, waeth beth yw eu gallu academaidd neu gymdeithasol, yn meddu ar sgiliau a chryfderau, ond mae gormod yn dioddef o agweddau pobl tuag at awtistiaeth a diffyg dealltwriaeth gweithwyr proffesiynol o awtistiaeth. Mae'n rhaid i hyn newid.